白杲

白杲（），字光宇，别號松溪，直隸真定府南宮縣人，官籍，明朝政治人物。

 生平 
弘治八年（1495年）乙卯科順天府鄉試第十名舉人。弘治九年（1496年）中式丙辰科會試第五十四名，三甲第一百九十六名進士。丁父憂歸，继丁祖父喪，十五年免喪，除户部主事，督理通州粮储，续管京仓草场并御马等仓及皇城九门等处钱谷。因执法过严，被人诬以私点禁兵，正德初外任陕西平凉府通判，兼雄瞻花马池等仓。四年升登州府清軍同知，五年九月升陕西按察司僉事，奉敕管理屯田军需，以事降调卫辉府同知，甫三月，八年十二月升四川佥事，十二年正月考察以不謹閑住《大明武宗毅皇帝實錄·卷之一百四十二》：正德十二年……吏部會都察院考察天下諸司官，以參政景佐、吳晟，副使蕭淵、汪景芳，知府樊瑀、丁襄，苑馬寺少卿冉繼志等俱年老；參政柳尚義，參議楊清、張簡、張岐等俱有疾；參政艾洪，僉事喻文璧，知府黃相、石鳳、萬英，苑馬寺卿孫焵等俱罷軟；布政使倪天民、陳逵，參政胡鍵、邊億、徐翊、劉台、戴敏，參議王泰，孫清，副使馮顯、羅玹、張鳳羾、程銈、劉浩，僉事趙官、殷鏊、甯河、閻鐸、胡止、楊時周、張嘉謨、孔公才、李淳、白杲、侯自明、蔡中孚、周謨、王介、林近龍，知府章寓之、饒榶、章澤、馬騤、馮本澄、徐天澤、初賢、黃翱、梁珠、嚴永灌、葉信、官倫、馬文，運使王宣及知府已升通政張龍，俱不謹；副使陳懷經、林魁，僉事李淳、田汝耔、徐海，知府馬騤、陸棟等俱才力不及並不謹；府同知等官屈銓等共一千二百九十五員，又雜職一千二百一十四員，請如例令老疾者致仕，罷軟不謹者冠帶閒住，才力不及者調用。詔如例惟張龍、孫清留用。。嘉靖元年进阶朝列大夫，十年卒，年七十一。

 家族 
白氏之先本磁州人，后迁隆庆州，再迁真定之南宫，又为南宫人。曾祖白友諒，封資善大夫 工部尚書；祖父白瑄，七品散官；父白霖，義官。母黃氏；繼母司氏。重庆下。一子白述，锦衣冠带舍人。

参考文献
《明故四川按察司佥事白公墓志铭》賜進士都察院左副都御史岳南劉文莊撰賜進士四川布政使司左布政商器華璉書

Category:白姓
Category:南宮人
Category:明朝衛輝府同知
Category:明朝四川按察司佥事
Category:弘治八年乙卯科順天鄉試舉人
Category:明朝户部主事
Category:明朝平凉府通判
Category:明朝登州府同知
Category:明朝陕西按察司佥事